b'\n_START_ARTICLE_\nMV \xc2\xabRachel Corrie\xc2\xbb\n_START_PARAGRAPH_\nMV \xc2\xabRachel Corrie\xc2\xbb er et 499 bruttotonn motorskip (coaster) som opereres av Free Gaza Movement og brukes som n\xc3\xb8dhjelpsskip. Skipet er oppkalt etter Rachel Corrie, som ble drept av en israelsk pansret bulldoser i 2003 mens hun fors\xc3\xb8kte \xc3\xa5 beskytte et palestinsk hjem mot ulovlig rivning. Skipet ble bygget av J.J. Sietas i Hamburg i\xc2\xa01967, og har tidligere hatt navnene Carsten, Norasia Attika, Manya og Linda. Skipet har v\xc3\xa6rt registrert i Phnom Penh\xc2\xa0i Kambodsja siden 2005 og ble kj\xc3\xb8pt p\xc3\xa5 auksjon av Free Gaza Movement i 2010, etter at skipet og mannskapet hadde blitt etterlatt av det tidligere eierselskapet, som gikk konkurs.\n_START_SECTION_\nHumanit\xc3\xa6roppdrag til Gaza\n_START_PARAGRAPH_\n31. mai 2010 seilte \xc2\xabRachel Corrie\xc2\xbb med retning den beleirede Gazastripen for levere n\xc3\xb8dhjelp. Til tross for gjentatte oppfordringer fra Irlands regjering og andre om at skipet m\xc3\xa5tte f\xc3\xa5 komme frem, ble det bordet av Israel i internasjonalt farvann 5. juni, noe som fikk stor internasjonal medieoppmerksomhet'